TV-gids Dinsdag 13 Oktober 2015
JY LEES NOU TV-gids Dinsdag 13 Oktober 2015
Hier is wat jy vanaand na kan uitsien op die kassie.
18:30 Villa Rosa (kykNET): Fritz waarsku Liam oor sy verhouding met Hanna, maar gaan Liam hom daaraan steur? Vincent flankeer met Carina en Marius is desperaat om die geld van die skikking te kry.
18:30 7de Laan (SABC2): Is Dewald weer besig met sy ou streke? Herman is nie gereed om vir Willem te vergewe nie.
19:30 Binnelanders (kykNET): Die verpleegsters is oortuig dat daar iets aan die gang is tussen twee van hulle kollegas. Annelize herinner Steve aan sy finansiële probleme, en Sara se plan sal nie sonder risiko kan geskied nie.
20:00 Edik van Nantes (kykNET): Nataniël arriveer in Nantes. Hy en sy broer, Erik, besluit om 'n 200 jaar-oue plaashuis net buite Pont St Martin in 'n vakansietuiste te omskep. Hulle vertel die verhaal van hulle voorvaders en berei heerlike geregte voor.
20:00 Homeland (M-Net Edge): Seisoen 5 begin vanaand. Carrie en Saul ontmoet mekaar weer twee jaar nadat hulle uitmekaar is. Carrie woon nou in Berlyn en is uit die CIA.
21:30 Murder in the First (M-Net): In vanaand se episode kom Terry en Hildy agter hulle ondersoek mense binne hul eie departement.